google/wiki40b huggingface dataset:
Skupina kozmonautov CKBM

Skupina kozmonautov CKBM vznikla roku 1972 v Čelomejovej Centrálnej konštrukčnej kancelárii strojárstva (CKBM) v Reutove. Vedenie podniku počítalo s letmi svojich zamestnancov na orbitálnu stanicu Almaz v kozmickej lodi TKS. Vývoj lode TKS sa preťahoval, preto k Almazom, vypusteným ako Saľut 2, Saľut 3 a Saľut 5, lietali upravené Sojuzy. Program TKS bol nakoniec v roku 1981 z finančných dôvodov zrušený, skupina však existovala až do apríla 1987. Nikto z jej členov sa do vesmíru nedostal.

História skupiny

Zostavovanie skupiny kozmonautov CKBM (od 1983 NPO Mašinostrojenija) začalo v roku 1967, prihlásilo sa viac ako 300 inžinierov. Vybraní kandidáti z radov inžinierov spoločnosti prešli previerkou zdravotného stavu v Inštitúte lekársko-biologických problémov, súhlas Medzirezortnej lekárskej komisie (GMK) na výcvik dostali 20. mája 1968 Oleg Nikolajevič Beřkovič (do 1969) a Leonard Dmitrijevič Smiričevskij (do 1971), 16. októbra 1968 Viktor Nikolajevič Jeremič (do 1971), Valerij Grigorievič Makrušin a Eduard Dmitrijevič Suchanov. V lete 1970 bola na lekárske testy vyslaná druhá skupina kandidátov. 25. februára 1971 súhlas GMK na výcvik dostali Alexej Anatolievič Grečanik s Dmitrijom Andrejevičom Jujukovom. Po získaní súhlasu lekárov boli kandidáti zaradení do špeciálnej skupiny skúšobných inžinierov. Jej členovia absolvovali fyzickú, parašutistickú a potápačskú prípravu, tréning v stave beztiaže. Spolupracovali pri skúškach a vývoji stanice Almaz a lode TKS.
Z členov špeciálnej skupiny získal kvalifikáciu skúšobného kozmonauta (rus. космонавта-испытателя) 22. marca 1972 Valerij Makrušin a 27. marca 1973 Dmitrij Jujukov. 26. júla 1973 získal súhlas GMK a bol zaradený medzi skúšobných inžinierov Valerij Alexandrovič Romanov.
Roku 1975 generálny konštruktér Vladimir Čelomej rozhodol o rozšírení počtu kozmonautov na šesť ľudí. Skupina bola rozšírená predovšetkým o inžinierov z pobočky v Filách. 31. augusta 1977 tak získal súhlas GMK na výcvik Vladimír Mkrtyčovič Gevorkian a 1. novembra 1977 Valerij Alexandrovič Chatulev. V decembri 1978 získali kvalifikáciu skúšobný kozmonaut Grečanik, Romanov, Gevorkian a Chatujev.
Valerij Makrušin, Valerij Romanov a Dmitrij Jujukov boli v decembri 1978 určení do posádok lodí TKS. Ale onedlho (roku 1981) bol celý program letov lodí TKS zrušený.
Medzitým od roku 1978 prebiehalo ďalšie kolo rozširovania skupiny. Súhlas GMK na výcvik a zaradenie medzi skúšobných inžinierov získali postupne Anatolij Merkurjevič Čech (do 1982) v júli 1979, Boris Nikolajevič Morozov 31. októbra 1979, Sergej Vladimirovič Čelomej (do 1983, syn Vladimira Čelomeja) a Sergej Andrejevič Čučin 14. apríla 1981, Sergej Erislavovič Kondratiev a Lev Nikolajevič Tararin roku 1981. Vzhľadom na ukončenie programu TKS sa nikto z tejto šestice kozmonautom nestal.
Skupina bola zrušená príkazom ministra všeobecného strojárstva č.138 z 8. apríla 1987.
Metaontológia

Metaontológia (gr.) je teória, ktorá analyzuje a porovnáva ontológiu. Podľa niektorých autorov (Willard Van Orman Quine, Simons) môže adekvátna metaontológia umožniť hlbšie nahliadnuť do povahy ontológie.
Thrasyanor

Thrasyanor alebo Thrasyanór (starogr. Θρασυάνωρ – Trasyanor/iný prepis Trasyanór) je v gréckej mytológii syn Ktésippa, syna hrdinu Herakla.
Podľa antického autora Pausania sa Thrasyanor stal otcom Antimacha, ktorého syn Déifontes bol jedným z vodcov Dórov, dobýjajúcich mykénsky Peloponéz. Hlavne zásluhou jeho vodcovských schopností si Dóri nakoniec podmanili Argos.
Červené stráně

Ochrana

Predmetom ochrany je populácia kriticky ohrozeného klinčeka moravského a biotop tejto vzácnej rastliny, reprezentovaný vegetáciou silikátových skál a drolin zväzu Asplenion septentrionalis.
Fry (Seine-Maritime)

Poloha

Obec má rozlohu 8,03 km². Najvyšší bod je položený 216 m n. m. a najnižší bod 108 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diou (Indre)

Poloha

Diou má rozlohu 16,39 km². Najvyšší bod je položený 176 m n. m. a najnižší bod 112 m n. m.

Obyvateľstvo

Diou má 280 obyvateľov (2009).
Graf vývoja obyvateľstva:
Zdroje: INSEE
Nueil-les-Aubiers

Poloha

Obec má rozlohu 98,83 km². Najvyšší bod je položený 211 m n. m. a najnižší bod 94 m n. m.

Obyvateľstvo

Počet obyvateľov obce je 5 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žiť a nechať zomrieť

Náhrada za Conneryho

Návrat Seana Conneryho do oficiálnej série v Diamanty sú večné bol jednorazový a hneď po premiére sa Broccoli a Saltzman pustili do hľadania úctyhodnej náhrady. Rozhodli sa, že skúsia ďalšieho Jamesa Bonda nájsť v armádnych službách. EON Productions podali do niekoľkých armádnych časopisov inzerát: „Ste 007?“ Tento nápad stroskotal na odpore britského hereckého spoločenstva Equity. Do roku 1972 uvažovali producenti napríklad o Julianovi Gloverovi, neskoršom zloduchovi z Len pre tvoje oči. Roger Moore mal šancu na rolu Bonda už v V tajnej službe Jej veličenstva, ale v tom čase bola jeho postava Šimona Templára zo seriálu The Saint príliš populárna, aby mohol 007 dôveryhodne zahrať.

Dej

James Bond v New Yorku vyšetruje smrť niekoľkých britských agentov a stopy ho privedú ku gangu priekupníkov drog. Objaví spojitosť medzi pánom Veľkým a Dr. Kanangom, majiteľom ostrova San Monique. Jeho pomocníčkou proti Kanangovi a kultu woodoo sa stáva krásna Solitaire.

Zaujímavosti

Sedemdesiate roky, kedy ôsma bondovka vznikla, boli tiež dobou blaxploitation, kedy sa silne presadzovala afroamerická kultúra. Vplyv na Žiť a nechať zomrieť je evidentný. Je to tiež prvá bondovka, kde sa vyskytuje fiktívna krajina a kde chýba postava Q (ten je v Dr. No, aj keď ho nehral Desmond Llewelyn a je tu uvedené pravé meno Q, major Boothroyd).
Dlhé vlny

Dlhé vlny (skratka DV, prípadne LW alebo LF z anglického Long wave a Low frequency) je pásmo elektromagnetických vĺn o frekvencii medzi 30 kHz až 300 kHz, čomu zodpovedá dĺžka vlny 10 km až 1 km. Vyznačuje sa spoľahlivým šírením pozemnej (priamej) vlny na veľké vzdialenosti, preto sa používa pre navigáciu, komunikáciu a rozhlasové vysielanie, ktoré majú pokryť veľké územia. Dlhovlnný vysielač však vyžaduje veľký výkon a vysoké vysielace antény (stožiare).

História

Prvé pokusy s bezdrôtovým prenosom signálu používali neladené (napr. iskrové) generátory, prenos sa však fakticky odohrával v oblasti neskorších "dlhých vĺn". Rozkvet dlhovlnného vysielania spadá hlavne do prvých desaťročí 20. storočia a od 30. rokov sa bežné rozhlasové vysielanie postupne presúvalo na stále kratšie vlnové dĺžky. Hlavnými dôvodmi bola nákladnosť dlhovlnných vysielačov, pokroky rádiotechniky na stále vyšších frekvenciách aj okolnosť, že pri šírke pásma AM vysielača 9 kHz sa do pásma dlhých vĺn dal umiestniť len malý počet vysielačov, bez toho aby sa navzájom rušili.

Súčasnosť

Dnes na dlhých vlnách vysiela len niekoľko národných rozhlasových vysielačov veľkých štátov a pásmo sa hlavne využíva na také účely, kde je na prvom mieste spoľahlivosť a výhody pozemnej vlny. To sú napríklad frekvenčné a časové štandardy (DCF77), rádiové majáky, prípadne aj komunikácia s ponorkami.
Sequential One

Hudobná kariéra

Vo februári 1993, Sequential One vydali ich prvý debutový singel „Let Me Hear You“, nasledovaný hlavne štýlom Dance alebo tak nazvaným Happy Hardcore. Tento singel zabezpečil skupine malé finančné benefity. André dostal príležitosť si zabezpečiť malé štúdio. V roku 1994 sa v skupine objavili nový členovia ako Ulrich Pöppelbaum, Woody van Eyden a vokalista Morpha. Začiatkom roku 1995 vydavateľstvo House Nation vydalo prvý album skupiny pod názvom, Dance.
Po veľkom úspechu v Nemecku sa skupina dostala do povedomia aj v iných krajinách v Európe. Druhý album, Energy bol okrem Nemecka, vydaný aj v Holandsku, Rakúsku, Švajčiarsku a Maďarsku. Napriek úspechu a rastúcou popularitou, dvaja členovia projektu — Woody van Eyden a Morpha — odišli zo skupiny v roku 1998. André a Ullrich zostali v tejto zostave aj naďalej. Avšak v roku 1999 skupina smerovala k zániku. Krátko pred ukončením hudobnej skupiny v roku 1999 pod názvom Sequential One, André vypustil posledný singel pod názvom Angels a rovnako aj kompiláciu Decades, potom premenoval skupinu z právnych dôvodov na SQ-1, ale skupina už nebola taká úspešná ako počas minulých rokov. Posledný singel skupiny „Balarte“, vyšiel 29. apríla 2002.
Bezpečnosť a ochrana zdravia pri práci

Bezpečnosť a ochrana zdravia pri práci (skrátene BOZP) je stav pracovných podmienok eliminujúcich vplyv nebezpečných a škodlivých faktorov pracovného procesu alebo prostredia na zamestnancov. Zahŕňa v sebe dve funkcie, ktorými je bezpečnosť práce a ochrana zdravia pri práci. Zatiaľ čo ochrana zdravia pri práci napĺňa hlavnú praktickú funkciu obsahu pojmu BOZP, bezpečnosť práce predstavuje spôsob, akým je dosahovaná. Faktormi ovplyvňujúcimi BOZP sú okrem právnych predpisov a pracovno-bezpečnostných technických opatrení aj stav pracovného prostredia, správanie sa pracujúcich na pracovisku (ich psychický stav), ale aj ich vybavenie pracovnými odevmi a ochrannými pomôckami. V praxi je celý systém bezpečnosti a ochrany zdravia pri práci zameraný nielen na zamedzenie poškodenia zdravia pracujúcich, ale aj na podporu zdravia zamestnancov, zvyšovanie alebo regeneráciu úrovne zdravia pri práci a podporu práceschopnosti a pohody pri práci, tak aby to zodpovedalo prijateľným štandardom.
Systém bezpečnosti a ochrany zdravia pri práci predstavuje sústavu legislatívnych, organizačných, technických, zdravotníckych, ekonomických, osvetovo-vzdelávacích a sociálnych opatrení. Na medzinárodnej úrovni bol prijatý rad opatrení na ochranu práce, predovšetkým komplexný Dohovor o bezpečnosti a ochrane zdravia pri práci a pracovnom prostredí Medzinárodnej organizácie práce. Najrozsiahlejšiu časť pracovného práva EÚ tvorí problematika BOZP. Základom je smernica Rady ES č. 89/391/EHS o opatreniach na zlepšenie BOZP zamestnancov. Legislatíva BOZP upravuje práva a povinnosti zamestnávateľov, štátneho dozoru, práva a povinnosti zamestnancov a ostatných orgánov spoločenskej kontroly. Prioritnou zásadou BOZP je dôraz na prevenciu.
V slovenskej legislatíve sa bezpečnosťou a ochranou zdravia zamestnancov pri práci zaoberá zákon č. 124 z roku 2006 o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a množstvo ďalších legislatívnych predpisov, zameraných špecificky. Prvé zákony, ktoré ošetrovali bezpečnosť práce boli na Slovenskom území vydané v roku 1854 pre baníctvo.
Historický charakter frazeologického systému

Historický charakter frazeologického systému je potvrdenie princípu systémovosti vo frazeológii na základe porovnania súčasného frazeologického fondu so starším frazeologickým fondom v zmysle analogickosti frazeologizačných postupov. Staršie štruktúrno-sémantické typy, ktoré sa v súčasnom jazyku už nevskytujú, dokazujú produktívnosť niektorých štruktúrnych al. štruktúrno-sémantických postupov v staršom období a tým v podstate potvrdzujú aj existenciu systémovosti vo frazeológii. Napr. "vyjsť + na čo" (=dostať sa do zlej, nepríjemnej, ťažkej situácie), napr. vyjsť na psí tridsiatok/žobrácku palicu/mizinu ap.).
Marignac (Haute-Garonne)

Poloha

Obec má rozlohu 12,95 km². Najvyšší bod je položený 2 160 m n. m. a najnižší bod 475 m n. m.

Obyvateľstvo

Počet obyvateľov obce je 525 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Murat-sur-Vèbre

Poloha

Murat-sur-Vèbre má rozlohu 93,87 km². Najvyšší bod je položený 1 205 m n. m. a najnižší bod 543 m n. m.

Obyvateľstvo

Murat-sur-Vèbre má 843 obyvateľov (2009).
Graf vývoja obyvateľstva:
Zdroje: INSEE
Kuluduffusi

'Kuluduffusi' (maldiv. ކުޅުދުއްފުށި‎) je jedným z obývaných ostrovov na atole Há Dálu na Maldivách, a hlavným mestom Atolu Há Alif. Počet obyvateľov je 7 841 (jún 2006), dĺžka ostrova 2 500 m, šírka 800 m. Vzdialenosť od hlavného mesta Male je 274,15 km.
Je najväčší a najľudnatejší ostrov v severnej časti Maldív. Častou prácou je lov žralokov a práca na nákladných lodiach. Ostrov bol postihnutý veľkými búrkami, a dažďami v rokoch 1812, 1219 a 1921.
Zvláštnosťou ostrova je tanec Kadhaa Maali (alebo Kadhaamaali), ľudový tanec, ktorý vznikol pred niekoľkými storočiami len na Kuluduffusi na južnom atole Thiladhunmathi (anglický prepis názvu). Ako sprievodné nástroje sa používajú medenné taniere a paličky. Vidieť Kadhaamaali je možné len na festivaloch.
Saint-Alban-sur-Limagnole

Poloha

Obec má rozlohu 51,23 km². Najvyšší bod je položený 1 305 m n. m. a najnižší bod 872 m n. m.

Obyvateľstvo

Počet obyvateľov obce je 1 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Glorianes

Poloha

Obec má rozlohu 18,72 km². Najvyšší bod je položený 1 348 m n. m. a najnižší bod 320 m n. m.

Obyvateľstvo

Počet obyvateľov obce je 19 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grandvelle-et-le-Perrenot

Poloha

Obec má rozlohu 10,44 km². Najvyšší bod je položený 436 m n. m. a najnižší bod 227 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hala Tony Garnier

Hala Tony Garnier (la Halle Tony Garnier) je lyonská stavba zapísaná v zozname historických pamiatok. Bola navrhnutá v rokoch 1903 až 1913 a od čias svojej výstavby až po dnes niekoľkokrát zmenila svoju funkciu.

Charakteristika

Stavba sa nachádza vo francúzskom meste Lyon, vo štvrti Gerland, na sútoku riek Rhôna a Saône.
Autorom haly je francúzsky architekt a urbanista z medzivojnového obdobia, Tony Garnier. Je držiteľom prvej ceny Prix de Rom a autorom významných projektov a realizácii v Lyone, pričom táto hala, ktorej pôvodná funkcia bola aukčná hala jatočných zvierat sa radí medzi ne.
Zaujímavosťou tejto architektúry je, že prešla viacerými funkčnými zmenami a vo všetkých fázach svojho funkčného využitia pôsobila okázalo i utilitárne zároveň.

Súčasnosť

V súčasnosti hala slúži ako Medzinárodné centrum pohybu a komunikácií. Ponúka najväčšiu multifunkčnú sálu v širokom okolí mesta Lyon. Táto historická pamiatka pripomína aj svojou funkciou dejiny krajiny – prvý vzostup balóna bratov Montgolfierových (Joseph-Michel a Jacques-Étienne Montgolfier), prvú železničnú stanicu pre cestujúcich a vynález bratov Lumierovcov (Auguste a Louis Lumiér) - kinematograf.

Rozmery a architektúra

Má kapacitu až 17000 návštevníkov, ročne ju navštívi 850 000 návštevníkov. Plocha haly má 17 000 m², Jej dĺžka je 210 m, šírka 80m, výška 24m, objem 243000 m³, a orientácia vzhľadom k svetovým stranám je sever-juh. Halu prestrešuje 22 oceľových väzníkov, ktoré preklenú 80 m bez použitia pilierov. V hale sú zavesené 2, 170 m dlhé lávky.
Beaunotte

Poloha

Obec má rozlohu 8,5 km². Najvyšší bod je položený 423 m n. m. a najnižší bod 292 m n. m.

Obyvateľstvo

Počet obyvateľov obce je 20 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juno I

Juno I je raketa, ktorá ako prvá vyniesla na obežnú dráhu družicu USA. Stalo sa tak, len zhodou okolností, pretože prvou raketou mala byť raketa Vanguard. Juno I je raketa typu Jupiter-C.

Dejiny

V roku 1951 Wernher von Braun a jeho tím začali začali vyvíjať raketu Redstone, čo bola raketa stredného doletu. Redstone mala dostrel okolo 200 míľ a používala tekutý kyslík a alkohol ako palivo.
V júni 1954 von Braun navrhol projekt Orbiter, kde mala raketa Redstone pôsobiť ako nosič. Tento návrh bol ale zamietnutý a predčasne ukončený. Nasledujúci rok Spojené štáty oznámili, že vyšlú na obežnú dráhu satelit, ako súčasť medzinárodného geofyzikálneho roka (IGY) ktorý sa konal od 1. júla 1957 do 31. decembra 1958. Vláda rozhodla, že sa na tento účel postaví nová raketa Vanguard. Jeden z dôvodov bol aj ten, že raketa Vanguard bola nová a nebola vyvíjaná pre bojové účely, ako to bolo v prípade rakety Redstone. Svet bol šokovaný štartom Sputniku a následne Sputniku II, ktorý vyniesol aj prvého živého tvora do vesmíru. Spojené štáty reagovali nariadením von Braunovi, aby pripravil jednu z rakiet Jupiter C na štart so satelitom Explorer I do 90 dní. Spojené štáty ešte pred vypustením Sputniku 1 dúfali, že družica Vanguard bude prvým telesom na obežnej dráhe avšak naneštastie 6. decembra 1957 raketa Vanguard TV3 explodovala 2 sekundy po štarte pre zrakom celého sveta.
Jupiter-C bol modifikovaný, aby mohol vyslať prvú družicu USA. Boli pridané ďalšie tri stupne potrebné k dosiahnutiu potrebnej rýchlosti. Juno I bol iba 21,23 metra vysoký a mal priemer 1. stupňa bol 1,78 metra. Jeho hmotnosť činila 29 ton. Bol omnoho menší ako prvé ruské nosiče. Užitočným zaťažením bola družica Explorer I, ktorá sa stala prvou americkou družicou. Družica objavila radiačné pásy zeme (tzv. Van Allenove pásy)
Papča (obec)

Polohopis

Obec leží v Rimavskej kotline pod výbežkom Železníckeho predhoria Revúckej vrchoviny, na ľavom brehu potok Papča, v nadmorskej výške 230 m n. m.. Obec sa nachádza na odbočke cesty 3. triedy z Teplého Vrchu do Lukovíšť, 2,5 km južne od obce Drienčany.

Dejiny

Prvá písomná zmienka o obci pochádza z roku 1332. Na vrchu Bankov (428,7 m n. m.) nad obcou stál v minulosti Drienčanský hrad, ktorý zanikol v 17. storočí.
Levanduľa

Použitie

Niektoré druhy sa používajú ako okrasné rastliny. Uplatnia sa pri výsadbe v skupinách.
Sainte-Bazeille

Poloha

Obec má rozlohu 20,67 km². Najvyšší bod je položený 87 m n. m. a najnižší bod 12 m n. m.

Obyvateľstvo

Počet obyvateľov obce je 2 986 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Logaritmické pravítko

Logaritmické pravítko je mechanická pomôcka na násobenie, delenie a iné jednoduché aritmetické úkony, ktorá sa používala až do 70. rokov minulého storočia na približné výpočty, najmä v technických odboroch.

Princíp a použitie

Pravítko sa typicky skladá zo základu (rámčeka), posuvného „šupátka“ (centrálnej časti) a posuvného "okienka". Vyskytujú sa aj typy s dvomi „šupátkami“ alebo dvomi posuvnými „rámčekmi“ a jedným „šupátkom“.
Na vzájomne pohyblivých častiach logaritmického pravítka sú nanesené logaritmické stupnice a ďalšie stupnice. Čísla vyznačené na pravítku je tak možné násobiť sčítaním ich logaritmov alebo deliť odčítaním ich logaritmov. Presnosť takých výpočtov je ale pomerne nízka, tri-štyri, v lepšom prípade päť platných miest - ale tiež veľmi rýchla.

Dejiny

Roku 1614 John Napier vytvoril novú matematickú metódu, vďaka ktorej bolo možné previesť násobenie a delenie na sčítanie a odčítanie. Táto metóda bola nazvaná Napierove logaritmy. Angličania William Oughtred a Edmund Gunter využili túto metódu na zostrojenie posuvného pravítka, ktoré zjednodušovalo počty. To bol už s určitosťou predchodca moderného logaritmického pravítka. Roku 1850 vylepšil metódu posuvného pravítka Francúz Ameede Mannheim pridaním posuvného ukazovateľa a tým v podstate vytvoril logaritmické pravítko, ako je známe dnes.
Logaritmické pravítko bolo bežnou súčasťou výbavy stredoškolákov, vysokoškolákov a inžinierov. No tam, kde bolo potrebné dosiahnuť vyššiu presnosť výpočtov, boli používané logaritmické tabuľky s predvypočítanými hodnotami logaritmov.
S nástupom a neskorším masovým rozšírením elektronických kalkulátorov v 70. rokoch 20. storočia však využívanie logaritmických pravítok a logaritmických tabuliek v 80. rokoch rýchlo upadalo, až napokon v 90. rokoch úplne vymizlo. Veľmi ojedinele sa možno ešte stretnúť s používaním nomografických počítadiel pre úzko špecializované orientačné technické výpočty.
Veľký Biel

Polohopis

Obec leží v Podunajskej rovine 22 km od Bratislavy, 2 km od Senca. Súčasťou obce je časť Malý Biel, ktorá bola k obci pripojená v r. 1960. Neďaleko od obce (1 km) sa nachádza diaľnica Bratislava-Žilina, priamo v obci sa nachádza železničná zastávka na železničnej trati Bratislava-Budapešť.

Pamiatky

Monumentálny barokový kaštieľ - štvorkrídlová poschodová budova s nárožnými vežami a ústredným dvorom postavený v rokoch 1722-1725. Má pozoruhodnú výzdobu schodišťa. V 2. svet. vojne ťažko poškodený a anglický park miestnymi obyvateľmi zničený. Po rekonštrukcii v r. 1959-1963 slúžil ako dom dôchodcov, dnes sa odtiaľto sťahuje ženský ústav.  
Vzácny interiér barok. kostola z r.1728. Viaceré zach. pôvodné ľud. sedliacke domy.
Lion-en-Sullias

Poloha

Obec má rozlohu 24,49 km². Najvyšší bod je položený 152 m n. m. a najnižší bod 113 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
BMW rad 7 (E38)

Alpina B12

Na základe modelu 750i vyvinula nemecká tuningová firma Alpina v roku 1995 model B12 s 5,7-litrovým motorom s výkonom 284 kW/386 koní. V roku 1999 vyvinula model B12 so 6-litrovým motorom a výkonom 315 kW/428 koní. Oba tieto modely majú odstránený obmedzovač rýchlosti, pričom ich maximálna rýchlosť je 280 (B12 5,7L) a 291 km/h (B12 6,0L).
Mobecq

Poloha

Obec má rozlohu 7,99 km². Najvyšší bod je položený 110 m n. m. a najnižší bod 32 m n. m.

Obyvateľstvo

Počet obyvateľov obce je 249 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gaijin Entertainment

Prehľad

Gaijin Entertainment má viac ako 160 zamestnancov a špecializuje sa na vytváranie hier pre rôzne platformy (Xbox 360 / PlayStation 3 / Microsoft Windows / iOS). Projekty spoločnosti získali ocenenia, vrátane niekoľkých japonských herných ocenení ako „Najlepší simulátor pre next-gen konzoly“ (IL-2 Sturmovik: Birds of Prey pre Xbox 360 a PlayStation 3), „Najlepšia technológia pre Dagor Engine“, „Najlepší zvuk“ a ďalšie.
Dnešný Gaijin Entertainment je najväčším nezávislým videoherným vývojárom v Rusku a oficiálnym partnerom: Activision, 505 Games, Microsoft, Topware Interactive, SouthPeak Interactive, Sony Computer Entertainment, 1C Company, Apple Inc. a mnohých ďalších.

Recenzie

Najúspešnejší titul Gaijinu je War Thunder, ktorý dostal 7,2 bodov z 10 bodov od IGN, 8 z 10 od GameSpotu a dostal priemerné ohodnotenie 82/100 na stránke Metacritic.
Bonnieux (obec)

Poloha

Obec má rozlohu 51,12 km². Najvyšší bod je položený 715 m n. m. a najnižší bod 153 m n. m.

Obyvateľstvo

Počet obyvateľov obce je 1 413 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Izraelské národné futsalové družstvo mužov

Vrcholné podujatia

Na majstrovstvá sveta FIFA sa izraelskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, keď dokázalo zvíťaziť iba nad tímom Fínska. V ďalších 2 kvalifikáciách skončilo vždy druhé za postupujúcimi družstvami. V kvalifikácii na MS 2012 síce bodovalo v 2 zápasoch (remizovalo aj s favorizovaným Srbskom), ale stačilo mu to iba na nepostupové tretie miesto v skupine.
Rovnako sa izraelské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú na ME 1999. Ani v jednej však nebodovalo viac ako v jednom zápase a končilo striedavo na poslednom, resp. predposlednom mieste v kvalifikačných skupinách. Od roku 2010 musel Izrael začínať už v predkvalifikácii, z ktorej zatiaľ nikdy nepostúpil. V predkvalifikácii na ME 2012 zvíťazil iba nad najslabším družstvom skupiny – Írskom. V poslednej predkvalifikácii na ME 2014 bodovalo v 2 stretnutiach, ale opäť nepostúpilo do hlavnej kvalifikácie, keď skončilo druhé za nováčikom kvalifikácie – Švédskom.